2000D0819 — DA — 03.11.2005 — 003.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS BESLUTNING af 20. december 2000 om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005) (2000/819/EF) (EFT L 333, 29.12.2000, p.84)

Ændret ved:





Ændret ved:









▼B

RÅDETS BESLUTNING

af 20. december 2000

om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005)

(2000/819/EF)







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 157, stk. 3, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), under henvisning til udtalelse fra Regionsudvalget ( 4 ), og ud fra følgende betragtninger: (1) Den betydning, initiativ og iværksætterånd har for opnåelsen af Fællesskabets mål, og de vanskeligheder, virksomheder og iværksættere støder på, har været emnet for en række meddelelser, afgørelser og rapporter, senest Kommissionens meddelelse af 26. april 2000»Udfordringer for erhvervspolitikken i den videnbaserede økonomi«. Heri indkredses de vigtigste aktionsområder på fællesskabsplan. (2) Små og mellemstore virksomheder (SMV) yder et betydningsfuldt bidrag med hensyn til konkurrenceevne, forskning, innovation, kvalifikation og beskæftigelse, men støder på en række særlige problemer. (3) Der skal iværksættes foranstaltninger, som kan hjælpe med til at klare disse vanskeligheder. En række programmer, især det tredje flerårige program for små og mellemstore virksomheder (SMV) i Den Europæiske Union (1997-2000), som blev vedtaget ved Rådets afgørelse 97/15/EF ( 5 ) og udløber den 31. december 2000, har hidtil dannet rammen for en sådan indsats. (4) Kommissionen forelagde den 29. juni 1999 i sin meddelelse til Europa-Parlamentet, Rådet, Det Økonomiske og Sociale Udvalg og Regionsudvalget den eksterne evaluering af nævnte program. (5) Det er nødvendigt, at der vedtages et nyt program for den periode, der begynder den 1. januar 2001, og at sikre, at bevillingerne til erhvervspolitikken er tilstrækkelig store til, at de erhvervspolitiske mål kan nås. (6) Rådet godkendte den 9. november 1999 en rapport om integrering af bæredygtig udvikling i Den Europæiske Unions industripolitik. Det er nødvendigt at tage hensyn til bæredygtig udvikling i fastlæggelsen og gennemførelsen af de foranstaltninger, der vedtages som led i dette program. (7) Det Europæiske Råd i Santa Maria da Feira godkendte den 20. juni 2000 det europæiske charter om små virksomheder og anmodede om, at chartrets fulde gennemførelse navnlig sker som led i forslagene vedrørende det flerårige program for virksomheder og iværksætterånd. De aktiviteter, Unionen gennemfører til fordel for SMV, skal tage hensyn til målene i chartret. (8) Der er iværksat tilsvarende foranstaltninger inden for rammerne af OECD, navnlig med chartret om SMV-politikken, som OECD's industriministre vedtog den 15. juni 2000 i Bologna. (9) Rådet understregede den 7. november 2000 betydningen af en væsentlig forbedring af finansieringsmulighederne for innovative virksomheder og en omdirigering af midlerne, så der ydes støtte til iværksættere, højteknologivirksomheder og mikrovirksomheder. (10) De nødvendige foranstaltninger til gennemførelse af denne beslutning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 6 ). (11) Denne beslutning udgør retsgrundlaget for de særlige supplerende foranstaltninger, som ikke indgår i andre fællesskabspolitikker, og som ikke kan gennemføres bedre på medlemsstatsplan. (12) Ifølge aftalen om Det Europæiske Økonomiske Samarbejdsområde (EØS-aftalen), der er indgået med EFTA/EØS-landene, og tillægsprotokollerne til de associeringsaftaler, der er indgået med landene i Central- og Østeuropa, deltager disse lande i fællesskabsprogrammerne. Cypern, Malta og Tyrkiet bør også kunne deltage inden for rammerne af associeringsaftalerne med disse lande. Andre landes deltagelse kan komme på tale, når aftaler og procedurer giver mulighed herfor. (13) Der anføres i denne beslutning et finansielt referencegrundlag som omhandlet i punkt 34 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren ( 7 ) for hele programmets varighed, uden at dette berører budgetmyndighedens beføjelser i henhold til traktaten — ud fra følgende betragtninger: VEDTAGET FØLGENDE BESLUTNING:







Artikel 1

Et program for Fællesskabets politik til fremme af initiativ og iværksætterånd, navnlig for små og mellemstore virksomheder (SMV), i det følgende benævnt »programmet«, vedtages for fem år med virkning fra 1. januar 2001.

Artikel 2

1. Programmet har følgende mål:

a) at styrke virksomhedernes vækst og konkurrenceevne i en internationaliseret og videnbaseret økonomi

b) at fremme iværksætterånden

c) at forenkle og forbedre de lovgivningsmæssige og administrative rammer for virksomhederne, navnlig for at fremme forskning, innovation og oprettelse af virksomheder

d) at forbedre det finansielle klima for virksomhederne og navnlig for SMV

e) at lette virksomhedernes adgang til støttetjenester, programmer og fællesskabsnetværk og at forbedre samordningen af dem.

2. Disse mål søges navnlig nået på grundlag af de i bilag I beskrevne aktionsområder.

3. Programmet vil i kraft af sin karakter desuden blive anvendt til at gøre fremskridt med henblik på at nå målene i det europæiske charter om små virksomheder.

Artikel 3

1. Kommissionen bistås af Forvaltningsudvalget for Initiativprogrammet, i det følgende benævnt »udvalg«.

2. Når der henvises til dette stykke, anvendes artikel 4 og 7 i afgørelse 1999/468/EF.

Fristen i artikel 4, stk. 3, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

Artikel 4

1. De nødvendige foranstaltninger og aktioner til gennemførelse af dette program vedtages for så vidt angår de emneområder, der er nævnt nedenfor, efter forvaltningsproceduren i artikel 3, stk. 2:

— det årlige arbejdsprogram og budgetbevillingerne hertil

— kriterierne for og indholdet af udbudsforretninger for beløb på over 100 000 EUR

— resultatindikatorerne for evaluering af de aktioner, der er nødvendige for gennemførelsen af målene i artikel 2.

2. Udvalget holdes i øvrigt løbende orienteret om alle andre spørgsmål vedrørende programmet, navnlig den årlige gennemførelsesrapport og de i artikel 5, stk. 1, omhandlede evalueringsrapporter.

Artikel 5

▼M1

1. Kommissionen forelægger Europa-Parlamentet og Rådet en årsrapport for 2004 om gennemførelsen af programmets finansielle instrumenter samt en tilsvarende afsluttende rapport for 2005 (det sidste år).

▼B

2. Det skal af disse rapporter fremgå, om målene for programmet er nået. Rapporterne skal indeholde en analyse af omkostningerne ved og resultaterne af de gennemførte foranstaltninger og aktioner, navnlig baseret på resultatindikatorerne i artikel 4, stk. 1, tredje led.

Artikel 6

Programmet er åbent for deltagelse af følgende lande:

— EFTA/EØS-landene på de betingelser, der er fastsat i EØS-aftalen

— de associerede central- og østeuropæiske lande på de betingelser, der er fastsat i Europaaftalerne, i tillægsprotokollerne hertil og i de respektive associeringsråds afgørelser

▼A1

▼B

— ►A1 ————— ◄ Tyrkiet på grundlag af supplerende bevillinger i overensstemmelse med traktatens bestemmelser

— andre lande, når aftaler og procedurer giver mulighed herfor.

Artikel 7

1. Det finansielle referencegrundlag til gennemførelsen af dette program er på ►M2 538 500 000 EUR ◄ .

2. De årlige bevillinger godkendes af budgetmyndigheden inden for rammerne af de finansielle overslag.

Artikel 8

Denne beslutning får virkning den 1. januar 2001 og gælder indtil den ►M2 31. december 2006 ◄ .

Artikel 9

Denne beslutning er rettet til medlemsstaterne.









BILAG I

BESKRIVELSE AF AKTIONSOMRÅDERNE

Aktionsområderne skal hovedsagelig hvile på indkredsning og udveksling af god praksis i overensstemmelse med den nye Best-procedure, der er beskrevet i Kommissionens meddelelse af 26. april 2000, som tager hensyn til SMV's behov og tager sigte på:

1. Styrkelse af virksomhedernes vækst og konkurrenceevne i en internationaliseret og videnbaseret økonomi Dette program tager navnlig sigte på foranstaltninger, der skal: — styrke konkurrenceevne og innovation — lette varernes frie bevægelighed og markedsadgangen — gøre virksomhederne rede til at tage globaliseringen op ved navnlig at tilskynde SMV til at deltage i standardiseringsprocessen og gennemførelsen af denne — levere en relevant vifte af kvalifikationer, der er tilpasset de små virksomheders behov — udvikle anvendelsen af nye informations- og kommunikationsteknologier — tilskynde til innovative metoder — fremme integreringen af bæredygtig udvikling.

2. Fremme af iværksætterånden Dette program tager navnlig sigte på: — at lette oprettelsen og overdragelsen af virksomheder — at udvikle iværksætteruddannelsen — at fremme iværksætterkulturen i hele samfundet — at afgrænse og fremme særlige politikker til fordel for SMV.

3. Forenkling og forbedring af de lovgivningsmæssige og administrative rammer for virksomhederne, navnlig for at fremme forskning, innovation og oprettelse af virksomheder Der sigtes navnlig mod: — yderligere at udvikle systemet for analyse af foreslået fællesskabslovgivnings konsekvenser for erhvervslivet — at forbedre de lovgivningsmæssige rammer og forenkle det administrative klima generelt.

4. Forbedring af det finansielle klima for virksomhederne, især for SMV Som opfølgning af konklusionerne fra Det Europæiske Råd i Lissabon den 23. og 24. marts 2000 skal dette program især fremme: a) Foranstaltninger til forbedring af det finansielle klima for erhvervslivet, især for SMV. Der er tale om følgende foranstaltninger, hvis gennemførelse er skitseret i bilag II: i) Iværksætterfaciliteten under Den Europæiske Teknologifacilitet (ETF), forvaltet af Den Europæiske Investeringsfond (EIF) ETF-iværksætterfaciliteten gør det muligt at støtte oprettelse og finansiering af SMV i igangsætningsfasen: ►M1 — ved at investere i relevante og specialiserede venturekapitalfonde, navnlig seed-kapitalfonde, mindre fonde, fonde, der opererer regionalt eller fokuserer på bestemte industrier eller teknologier, eller i venturekapitalfonde, der finansierer FoU, f.eks. fonde knyttet til forskningscentre eller forskerparker, som til gengæld stiller risikovillig kapital til rådighed for SMV. ◄ ETF-iværksætterfaciliteten forstærker i et tidligere led PEFT, som Den Europæiske Investeringsbank (EIB) har oprettet i samarbejde med EIF, ved at anlægge en investeringspolitik med en højere risikoprofil, både med hensyn til formidlende fonde og med hensyn til deres investeringspolitikker. — EIF udvælger, foretager og styrer investeringerne i venturekapitalfonde og samarbejder i givet fald med nationale ordninger. De nærmere betingelser og vilkår for gennemførelsen af ETF-iværksætterfaciliteten, herunder overvågning af og kontrol med den, fastsættes i en samarbejdsaftale mellem Kommissionen og EIF, som tager hensyn til skitseringen i bilag II — ved at støtte oprettelse og udvikling af væksthuse og tilsvarende opfølgningsprogrammer (»mentoring schemes«) Igangsætningsfasen varer normalt op til fem år. For virksomheder inden for bestemte højteknologiske sektorer, navnlig biovidenskab, kan igangsætningsfasen vare op til ti år på grund af de lange produktudviklings- og testfaser forud for markedsføringen af produkterne, der er karakteristiske for disse sektorer. ii) SMV-garantifaciliteten, forvaltet af EIF SMV-garantifaciliteten stiller modgarantier eller i givet fald medgarantier for medlemsstaternes garantiordninger og direkte garantier for EIB og andre finansieringsinstitutter, idet dens tab som følge af de pågældende garantier dækkes over Den Europæiske Unions almindelige budget. Dette vil gøre det muligt at afhjælpe markedssvigt på følgende områder: — kreditter til SMV, der har et vækstpotentiale, for at mindske de særlige finansieringsproblemer, de møder på grund af den høje risikoprofil (f.eks. små eller nyoprettede virksomheder) — »mikrokreditter« for at tilskynde finansieringsinstitutterne til at være mere aktive på dette område ved at tilbyde mindre lån, som er forholdsmæssigt dyrere at administrere, til lånere med utilstrækkelige garantier — kapitalandele i SMV, der har et vækstpotentiale, herunder dem, der er erhvervet af lokale eller regionale seed-kapitalfonde og/eller startkapitalfonde, for at mindske de særlige vanskeligheder, SMV møder på grund af deres beskedne finansielle struktur — små virksomheders udnyttelse af de nye muligheder, som Internettet og elektronisk handel giver — de garanterede lån kan dække edb-udstyr, software og uddannelse for at hjælpe de små virksomheder til at blive moderniseret på disse områder og styrke deres konkurrenceevne. — Som supplement til garantierne eller modgarantierne kan der overvejes en supplerende støtte til formidlerne, navnlig for mikrokreditter. Denne støtte skal delvis dække de høje administrationsomkostninger, der er forbundet med disse aktioner. — Budgettildelingen dækker de fulde omkostninger ved faciliteten, herunder EIF's garantitab og alle andre støtteberettigede omkostninger eller udgifter i forbindelse med faciliteten. Der fastsættes et loft for omkostningerne for Den Europæiske Unions almindelige budget til faciliteten, så de under ingen omstændigheder overstiger de budgettildelinger, der stilles til rådighed for EIF under denne facilitet. Der kan ikke blive tale om eventualforpligtelser på Fællesskabets budget. — De nærmere betingelser og vilkår for gennemførelsen af SMV-garantifaciliteten, herunder overvågning af og kontrol med den, fastsættes i en samarbejdsaftale mellem Kommissionen og EIF, som tager hensyn til skitseringen i bilag II. iii) Seed-kapitalaktionen, forvaltet af EIF Seed-kapitalaktionen har til formål at stimulere tilførslen af egenkapital til oprettelse af nye innovative virksomheder med vækst- og jobskabelsespotentiale, herunder i den traditionelle økonomi, ved at yde støtte til seed-kapitalfonde, væksthuse eller lignende organisationer, som EIF deltager i, enten med sine egne midler eller gennem sit mandat, i de første år af deres virke. iv) Joint European Venture Dette program tager sigte på at anvende forpligtelser, der er indgået indtil den 31. december 2000, til fordel for virksomheder, der planlægger et tværnationalt partnerskab. Det maksimale bidrag til hvert projekt er på 100 000 EUR. Joint European Venture-programmet udfases. De finansielle formidlere kan forelægge Kommissionen ansøgninger om finansielle bidrag fra SMV indtil den 29. december 2004. Ansøgninger og projekter behandles i overensstemmelse med artikel 4 og bilag II i Rådets afgørelse 98/347/EF af 19. maj 1998 om finansielle støtteforanstaltninger for innovative og jobskabende små og mellemstore virksomheder (SMV) — Vækst- og beskæftigelsesinitiativet ( 8 ). Disse finansieringsforanstaltninger tilpasses eventuelt som følge af de afgørelser, Rådet træffer. Gennemførelsen af disse forskellige finansieringsfaciliteter skal ske i nært samarbejde med medlemsstaterne: b) Virksomhedernes brug af euroen. c) Foranstaltninger til fremme af nærhedsfinansiering, navnlig for at fremme nettet af »business angels«. d) Igangsætningen af et fællesskabsnet af seed-kapitalfonde og deres administratorer til fremme af uddannelse og udveksling af god praksis. e) Tilrettelæggelse af rundbordskonferencer for bankfolk og SMV.

5. Lettelse af virksomhedernes adgang til støttetjenester, programmer og fællesskabsnet samt bedre samordning af disse Dette program skal navnlig udvikle aktioner med henblik på: — at fremme virksomhedernes adgang til fællesskabsprogrammerne og sikre en bedre samordning, navnlig med ►M1 rammeprogrammet ◄ , for aktiviteter inden for forskning, teknologisk udvikling og demonstration — at forbedre driften af fællesskabsnettene, navnlig Euro Info Centres og Euro Info Correspondence Centres deres indbyrdes samarbejde og deres samordning. Ved udførelsen af disse aktiviteter kan Kommissionen blive nødt til at benytte teknisk bistand fra organisationer eller eksperter. Finansieringen af denne bistand kan sikres inden for programmets generelle finansieringsramme — at fremme tilrettelæggelsen af europartnerskabsarrangementerne for virksomhedssamarbejde — at udnytte rapporten »Det Europæiske Observationscenter for SMV«.









BILAG II

FÆLLESSKABETS FINANSIELLE INSTRUMENTER

I. Skitsering af gennemførelsen af ETF-iværksætterfaciliteten

A. Indledning

ETF-iværksætterfaciliteten varetages af EIF på forvaltningsbasis.

B. Formidlere

For så vidt angår venturekapital udvælges de formidlende fonde i overensstemmelse med bedste forretnings- og markedspraksis på en fair og gennemsigtig måde for at hindre enhver fordrejning af konkurrencen og under hensyn til ønsket om at samarbejde med en bred vifte af specialiserede fonde.

For så vidt angår iværksættelsen af den supplerende aktion til fordel for væksthuse støtter EIF sig til medlemsstaternes erfaring på området.

C. Maksimal investering

Den samlede investering, der kan placeres i en formidlende venturekapitalfond, kan højst udgøre 25 % af den pågældende fonds samlede egenkapital eller 50 % i særlige tilfælde, f.eks. i forbindelse med nye fonde, der kan forventes at spille en særlig stor katalytisk rolle som led i udviklingen af venturekapitalmarkeder for en specifik teknologi eller i en bestemt region. Intet engagement i en enkelt venturekapitalfond må overstige 10 mio. EUR, bortset fra velbegrundede undtagelsestilfælde, og må under ingen omstændigheder overstige 15 mio. EUR. De formidlende venturekapitalfonde skal respektere den etablerede praksis på markedet med hensyn til diversificering af porteføljen.

D. Ligestillede investeringer

ETF-iværksætterfacilitetens investeringer i formidlende fonde ligestilles med andre ejerandelsinvesteringer. Det udvalg, der er nævnt i beslutningens artikel 3, skal afgive udtalelse om enhver undtagelse fra denne regel.

E. Facilitetens varighed

ETF-iværksætterfaciliteten etableres som en langsigtet facilitet, der normalt overtager 5 til 12-årige kapitalandele i venturekapitalfonde. Investeringerne kan under ingen omstændigheder løbe over mere end 16 år fra undertegnelsen af den samarbejdsaftale mellem Kommissionen og EIF, der er nævnt i bilag I.

F. Gennemførelse af investeringer

Da de fleste investeringer som led i ETF-iværksætterfaciliteten består af investeringer i unoterede, illikvide enheder, baseres gennemførelsen af disse investeringer på udlodning af det provenu, de formidlende fonde modtager fra salget af deres investeringer i SMV.

G. Reinvestering af provenuet af gennemførte investeringer

Provenuet af fondenes tilbagebetalinger til EIF kan reinvesteres i løbet af de første fire år efter den 20. december 2000. Reinvesteringsperioden kan forlænges med op til tre år, forudsat at der foreligger en tilfredsstillende evaluering af faciliteten 48 måneder efter den 20. december 2000.

H. Kontooprettelse

Der oprettes en særlig konto hos EIF, hvorpå indsættes de budgetmidler, der understøtter ordningen. Kontoen er rentebærende, og de optjente renter lægges til facilitetens ressourcer. EIF's investeringer som led i ETF-iværksætterfaciliteten og EIF's administrationsgebyrer og andre godkendte omkostninger debiteres kontoen, mens provenuet af de gennemførte investeringer krediteres kontoen. Ved udgangen af det fjerde år efter den 20. december 2000, eller når en eventuel forlængelse af reinvesteringsperioden udløber, tilbageføres enhver saldo på kontoen til Den Europæiske Unions almindelige budget, med fradrag af midler, der er afsat, men endnu ikke udnyttet/investeret, og midler, der er nødvendige til dækning af godkendte omkostninger og udgifter, f.eks. EIF's administrationsomkostninger.

I. Revisionsretten

Der tages passende skridt til at sikre, at Revisionsretten kan udføre sin opgave og verificere lovligheden af anvendelsen af midlerne.

II. Skitsering af gennemførelsen af SMV-garantifaciliteten

A. Indledning

SMV-garantifaciliteten varetages af EIF på forvaltningsbasis.

B. Formidlere

Formidlerne vælges mellem garantiordningerne i medlemsstaterne inden for den offentlige eller den private sektor (inklusive gensidige garantiordninger), EIB eller andre egnede finansieringsinstitutter. Disse garantiformidlere udvælges i overensstemmelse med bedste forretnings- og markedspraksis på en fair og gennemsigtig måde og under hensyn til:

a) den forventede virkning på omfanget af finansieringen (lån, kapitalandele), der stilles til rådighed for SMV, og/eller

b) virkningen på adgangen for SMV til finansiering, og/eller

c) virkningen på den risiko, et finansieringsinstitut påtager sig ved at finansiere SMV.

C. Garantiberettiget SMV-långivning

Reglerne for, hvornår der kan stilles garanti for finansiering til SMV, fastsættes individuelt for hver garantiformidler inden for rammerne af deres aktiviteter for at nå ud til så mange SMV som muligt. Disse regler skal afspejle markedsvilkårene og markedspraksis på det relevante geografiske område.

Der stilles hovedsagelig garantier og modgarantier i forbindelse med finansiering til SMV med op til 100 ansatte (i første række op til 50 ansatte for den særlige aktion til udvikling af små virksomheders anvendelse af Internettet og elektronisk handel). Der lægges særlig vægt på finansiering af erhvervelse af immaterielle aktiver.

D. EIF-garantier

EIF's garantier ydes i tilknytning til individuel finansiering i en specifik transaktionsportefølje. EIF's garantier dækker en del af den risiko i forbindelse med den underliggende finansieringsportefølje, som det relevante finansieringsinstitut løber.

E. Loft over EIF's samlede tab

EIF's forpligtelse til at betale sin del af garantiformidlerens tab på finansiering består, indtil det samlede beløb til dækning af tab i forbindelse med en bestemt finansieringsportefølje (i givet fald minus de tab, der er blevet dækket, og andet provenu) når et på forhånd aftalt beløb, hvorefter EIF's garanti automatisk bortfalder.

F. Ligestilling mellem EIF og garantiformidleren

EIF's garantier rangerer normalt på lige fod med de garantier eller i givet fald den finansiering, formidleren yder.

G. Kontooprettelse

Der oprettes en særlig konto hos EIF, hvorpå indsættes de budgetmidler, der understøtter ordningen. Kontoen er rentebærende, og de optjente renter lægges til facilitetens ressourcer.

H. EIF's ret til at debitere den særlige konto

EIF har ret til at debitere den særlige konto for at honorere sine garantiforpligtelser op til det fastsatte maksimum og for — efter aftale med Kommissionen — at dække andre godkendte udgifter, f.eks. administrationsomkostninger, advokatsalærer og udgifter forbundet med at udbrede kendskabet til denne facilitet.

I. Indsættelse på den særlige konto af genindvundne beløb og andet provenu

Ethvert beløb, der genindvindes fra tab, som har givet anledning til iværksættelse af garantiordningen, samt ethvert andet provenu indsættes på den særlige konto.

J. Ordningens varighed

Det forventes, at de individuelle SMV-garantier har en løbetid på op til ti år. Enhver saldo på den særlige konto på det tidspunkt, hvor udestående garantier udløber, tilbageføres til Den Europæiske Unions almindelige budget.

K. Revisionsretten

Der tages passende skridt for at sikre, at Revisionsretten kan udføre sin opgave og verificere lovligheden af anvendelsen af midlerne.

III. Skitsering af gennemførelsen af seed-kapitalaktionen

A. Indledning

Seed-kapitalaktionen forvaltes af EIF.

B. Revisionsretten

Der tages passende skridt til at sikre, at Revisionsretten kan udføre sin opgave og verificere lovligheden af anvendelsen af midlerne.

▼M1 —————